**ВЪТРЕШНИ ПРАВИЛА на Фондация „Гален Темелков” за определяне на кандидатите от МУ за годишна награда за учебната 2022/2023година**

Предоставените награди от фондация „Гален Темелков” са за студенти от специалност „Медицина“. Тази година фондацията ще връчи 3 награди в размер на 1000лв, 600лв и 400лв, съответно за кандидатите, класирали се на 1-во, 2-ро и 3-то място. Кандидатите ще бъдат класирани по точковата система, представена долу. Всеки студент може да кандидатства за наградата всяка поредна година, без значение дали е бил одобрен предходната година.

**Критерии:**

* Кандидатът да е български гражданин и студент от специалност „Медицина“.
* Минимален успех много добър (4,50) като се взема предвид успехът от предходните два семестъра – зимен и летен на предходната учебна година. Документ, удостоверяващ успеха (копие от студентска книжка и др.).
* Финансово състояние на семейството на кандидатстващия студент\*. Деклариране на финансовото състояние на семейството (изисква се финансова декларация, издадена от съответния работодател, за средномесечен доход (брутен) на всеки член на семейството на студента през 6-те месеца преди месеца, в който кандидатствате за награда).
* Извънучебни дейности и постижения от различен характер\*\* (участие в студентски спортен отбор, НПО и други). Препоръчително е прилагането на сертификати, грамоти, допълнителна информация към посочените от кандидатстващия студент извънучебни дейности.

\*На кандидатите, чийто среден месечен доход на член от семейството е под минималната работна заплата в България за 2022г - 710лв. се прибавят точки като на всеки 5% под сумата се добавя 0,05т. към успеха на кандидата, както следва:

* 710 - 674,50лв. => +0,05т.
* 674,49 - 639лв. => +0,1т.
* 638,99 - 603,50лв. => +0,15т.
* 603,49 - 568лв. => +0,2т.
* 567,99 - 532,50лв. => +0,25т.
* 532,49 - 497лв. => +0,3т.
* 496,99 - 461,50лв. => +0,35т.
* 461,49 - 426лв. => +0,4т.
* 425,99 - 390,50 лв. => +0,45т.
* 390,49 - 355лв. => +0,5т. и т.н.

\*\* Извънучебни дейности и постижения от различен характер носят предимство на кандидатите.  
На кандидатите се дават допълнителни точки при посещаване на извънкласна дейност. Извънкласните дейности се разделят на спортни, изкуства, творчество, научни. За посещението на извънкласна дейност/и, от група кандидатстващият получава +0,05т.

**Кандидатстване:** заявление (образец на заявлението може да бъде изтеглен от сайта на фондацията), документи, удостоверяващи финансовото състояние на семейството и успеха на студента, и мотивационно писмо (максимум 800 думи), подадени до Фондация „Гален Темелков”. Мотивационното писмо да съдържа, защо кандидатстващият заслужава да получи стипендията, как тя би помогнала на неговото образование, както и мотивацията му да остане да практикува лекарската професия в България.

След преглед на писмените кандидатури, комисията ще избере няколко кандидати и ще организира събеседване в удобно за двете страни време.   
Оценяването на кандидатите по следните критерии ще се извършва като критериите са степенувани в реда:  
1. Среден успех на студента от предходните два семестъра  
2. Финансово състояние на семейството на студента  
3. Извънучебни дейности и постижения.

**Срокове:**

* подаване на документи – до 10 ноември 2022
* обявяване на резултати – до 10 декември 2022

**Комисия:** 5 членна комисия, която ще разглежда молбите, преценява и одобрява кандидатите по приоритетните критерии. Имената на членовете на комисията ще бъдат посочени на сайта на фондацията – www.foundation-gt.com

Документите за кандидатстване се подават на имейл адреса на Фондация „Гален Темелков” – found.gt@gmail.com

За въпроси: на посоченият имейл адрес на Фондацията и на тел.: 0887877797.